CELEX: 62015TA0673
Language: ro
Date: 2017-06-07 00:00:00
Title: Cauza T-673/15: Hotărârea Tribunalului din 7 iunie 2017 – Guardian Europe/Uniunea Europeană („Răspundere extracontractuală — Reprezentarea Uniunii — Prescripţie — Anihilarea efectelor juridice ale unei decizii rămase definitive — Precizia cererii introductive — Admisibilitate — Articolul 47 din Carta drepturilor fundamentale — Termen rezonabil de soluţionare — Egalitate de tratament — Prejudiciu material — Pierderi suferite — Beneficiu nerealizat — Prejudiciu moral — Legătură de cauzalitate”)

24.7.2017   
            
            
               RO
            
            
               Jurnalul Oficial al Uniunii Europene
            
            
               C 239/44
            
         Hotărârea Tribunalului din 7 iunie 2017 – Guardian Europe/Uniunea Europeană
   (Cauza T-673/15) (1)
   
   ((„Răspundere extracontractuală - Reprezentarea Uniunii - Prescripţie - Anihilarea efectelor juridice ale unei decizii rămase definitive - Precizia cererii introductive - Admisibilitate - Articolul 47 din Carta drepturilor fundamentale - Termen rezonabil de soluţionare - Egalitate de tratament - Prejudiciu material - Pierderi suferite - Beneficiu nerealizat - Prejudiciu moral - Legătură de cauzalitate”))
   (2017/C 239/55)
   Limba de procedură: engleza
   
      Părțile
   
   
      Reclamantă: Guardian Europe Sàrl (Bertrange, Luxemburg) (reprezentanți: F. Louis, avocat, și C. O’Daly, solicitor)
   
      Pârâtă: Uniunea Europeană reprezentată de Comisia Europeană (reprezentanți: N. Khan, A. Dawes și P. Van Nuffel, agenți), și de Curtea de Justiție a Uniunii Europene (reprezentanți: J. Inghelram și K. Sawyer, agenți)
   
      Obiectul
   
   Cerere întemeiată pe articolul 268 TFUE prin care se urmăreşte repararea prejudiciului pe care reclamanta pretinde că l-ar fi suferit ca urmare, pe de o parte, a duratei procedurii în cadrul cauzei în care s-a pronunțat Hotărârea din 27 septembrie 2012, Guardian Industries şi Guardian Europe/Comisia (T-82/08, EU:T:2012:494), şi, pe de altă parte, a încălcării principiului egalității de tratament săvârşite în Decizia C(2007) 5791 final a Comisiei din 28 noiembrie 2007 privind o procedură de aplicare a articolului [101 TFUE] și a articolului 53 din Acordul privind SEE (cauza COMP/39165 – Sticlă plată) şi în Hotărârea din 27 septembrie 2012, Guardian Industries şi Guardian Europe/Comisia (T-82/08, EU:T:2012:494).
   
      Dispozitivul
   
   
               1)
            
            
               Obligă Uniunea Europeană, reprezentată de Curtea de Justiție a Uniunii Europene, la plata unei despăgubiri de 654 523,43 euro către Guardian Europe Sàrl pentru prejudiciul material suferit de această societate ca urmare a încălcării termenului rezonabil de soluționare în cauza în care s-a pronunțat Hotărârea din 27 septembrie 2012, Guardian Industries şi Guardian Europe/Comisia (T-82/08, EU:T:2012:494). Această despăgubire va fi reevaluată prin calcularea de dobânzi compensatorii începând cu 27 iulie 2010 și până la pronunțarea prezentei hotărâri, la rata anuală a inflației constatată pentru perioada în cauză de Eurostat (Oficiul de Statistică al Uniunii Europene) în statul membru în care este stabilită această societate.
            
         
               2)
            
            
               Despăgubirea menționată la punctul 1) va fi majorată cu dobânzi moratorii de la data pronunțării prezentei hotărâri și până la plata integrală, la rata stabilită de Banca Centrală Europeană (BCE) pentru principalele sale operațiuni de refinanțare, majorată cu două puncte procentuale.
            
         
               3)
            
            
               Respinge în rest acțiunea.
            
         
               4)
            
            
               Guardian Europe suportă cheltuielile de judecată efectuate de Uniune, reprezentată de Comisia Europeană.
            
         
               5)
            
            
               Guardian Europe, pe de o parte, și Uniunea, reprezentată de Curtea de Justiție a Uniunii Europene, pe de altă parte, suportă propriile cheltuieli de judecată.
            
         
      (1)  JO C 59, 15.2.2016.